# Doctor Brants Narrenschiff/Von Überhebung und Hochfahrt

| « Vom Kirchengeschwätz | Sebastian Brant Doctor Brants Narrenschiff | Wucher und Vorkauf » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[122r]
Wer hochfart ist / vnd du$^o$t sich loben Vnd sitzen will alleyn vast oben Den setzt der tüfel vff syn kloben
Der füret vff eym strowen dach Der vff der welt ru$^o$m setzt syn sach Vnd all ding du$^o$t vff zyttlich ere Dem würt zu$^o$ letst nüt anders me
[122v]
Dann das syn won / jnn hatt betrogen
So er buwt vff eyn regenbogen Wer welba$^e$t vff eyn da$^e$nnyn sul Dem würt ee zytt / syn anschlag ful Wer ru$^o$m vnd weltlich ere hie bgerdt
Der wart nit / das jm dort me werdt /
Manch narr halt sich gar hoch dar vmb Das er vß welschen landen kum Vnd sy zo$^o$ schu$^o$len worden wiß Zu$^o$ bonony / zu$^o$ Pauy / Pariß
Zu$^o$r hohen Syen jnn der Sapientz
Ouch jnn der schu$^o$l zu$^o$ Orlyens Vnd den roraffen gsa$^e$hen hett Vnd Meter pyrr de Conniget / Als ob nit ouch jn tütscher art
Noch wer vernunfft / syn / houbter zart
Do mit man wißheyt / kunst mo$^e$cht leren Nit not / so verr zu$^o$ schu$^o$len keren Welcher will leren jn sym land Der fyndt yetz bu$^e$cher aller hand
Das nyeman mag entschuldigen sich
Er well dann liegen lasterlich Man meynt ettwan / es wer keyn ler Dann zu$^o$ Athenas über mer Dar noch man sy / by walhen fandt
Jetz sicht mans ouch jn tütschem land
Vnd gebra$^e$st vnß nüt / wer nit der wyn Vnd das wir tutzschen vol wend syn Vnd mo$^e$gen keyn recht arbeyt thu$^o$n Wol dem / wer hat eyn wysen su$^o$n
[123r]
Ich acht nit / das man vil kunst künn
Vnd stell do mit noch hochfart gwynn Vnd meynt dar durch syn stoltz / vnd klu$^o$g Wer wiß ist / der kan kunst genu$^o$g Wer lert durch hochfart / vnd durch gelt
Der spiegelt sich alleyn der welt
Glich als eyn na$^e$rrin die sich mutzt Vnd spieglen du$^o$t / der welt zu$^o$ tutz So sie vff spannt des tüfels garn Vnd macht vil selen zu$^o$ der hellen farn
Das ist das kützlin / vnd der klob
Do durch der tüfel su$^o$cht groß lob Vnd hat gefürett manchen hyn Der sich bedunckt vor witzig sin / Balaam gab Balach eynen rott
Das Israhel erzürnet got
Vnd nit mo$^e$ht jn dem stritt beston Das es durch frowen zu$^o$ mo$^e$cht gon / Hett Judith sich nit vff gezyert Holofernes wer nit verfu$^e$rt /
Jesabel streich sich varben voll
Do sie meynt Jehu gefallen wol Der wiß man spricht / ker dich geschwynd Von frowen / sie reitzt dich zu$^o$r sünd Dann na$^e$rrin vil sint also geil
Das sie jr gsiecht bald biettent feil
Vnd meynen / es sol schaden nüt Ob sie eyn blick dem narren gytt Worlich gesicht / bringt bo$^e$ß gedanck Vnd setzt eynen vff den narren banck
[123v]
Der dar noch lichtlich nit abstat
Biß er den ha$^e$her gfangen hatt / Hett Bersabee jrn lib bedeckt Sie wer durch eebruch nit befleckt / Dyna wolt schowen frembde man
Biß vmb jr jungfrowschafft sie kam /
Eyn demu$^e$ttig frow ist eren wert Vnd würdig / das sie werd geerd Aber welch hochfart nymbt für hend Deren hochfart ist ouch gantz on end
Die will ouch allzyt vornen dran
Das nyeman mit jr gestellen kan / Die gro$^e$sßst wißheyt vff aller erdt Ist / künnen thu$^o$n das yeder bgerdt Vnd wo man das für gu$^o$t nit nymbt
Doch künnen thu$^o$n das yedem zymbt
Wer aber frowen thu$^o$n will recht Der mu$^o$ß syn ettwann me dann knecht Dann sie gar offt durch blo$^e$dikeyt Me thu$^o$n / dann durch jr lystigkeit
Der hochfart die do hant gotts haß
Stigt sta$^e$ts vff / ye baß vnd baß Vnd felt zu$^o$ letst zu$^o$ boden doch Zu$^o$ Lucifer jnns hellenloch
Ho$^e$r hochfart / es kumbt dir die stundt
Das du sprichst vß dym eygnen mundt
Was bringt myn hoher mu$^o$t mir freüd So ich hie sitz jn trübsal / leyd / Was hilfft mich gelt / gu$^o$t / vnd richtu$^o$m Was hilfft der welt ere / lob / vnd ru$^o$m
[124r]
Er ist nüt dann eyn scha$^e$tt gesyn
Ougenblicklich ist es do hyn Wol dem / der diß als hat veracht Vnd hat alleyn ewigs betracht / Nüt dunckt eyn narren hie so hoch
Es felt mit jm zu$^o$ letzsten doch
Vnd vor vß / die scha$^e$ntlich hochfart Die hat an jr natur / vnd art Das sie den ho$^e$chsten Engel stieß Vom hymel ab / vnd ouch nit ließ
Im Paradiß den ersten man
Sie mag noch nit vff erd bestan Sie mu$^o$ß ye su$^o$chen jren stu$^o$l By Kucifer jn hellen pfu$^o$l Su$^o$cht sie den / der sie hat erdacht
Hochfart ist bald zu$^o$r hellen bracht
Agar durch hochfart wart von huß Mit jrem kynd getriben vß / Durch hochfart Pharao verdarb Chore mit syner geselschafft starb
Der herr gar gro$^e$ßlich des erzürn
Do man jn hochfart macht den thurn Als Dauid det jn hochfart zelen Das volck / mu$^e$st er eyn plag erwelen Herodes kleydt jn hochfart sich
Als ob syn wesen wer go$^e$ttlich
Vnd wolt ouch haben go$^e$tlich ere Vnd wart vom Engel gschlagen sere Wer hochfart tribt / den nydert got Demu$^o$t er allzyt geho$^e$heret hat